钦定古今图书集成/方舆汇编/职方典/第1323卷 > 《始兴县志》
## 钦定古今图书集成/方舆汇编/职方典/第1323卷 > 《始兴县志》

善后营　在城北关帝庙右。明崇祯辛未，流寇破城后，知县周之士议详：土著守城兵二百名、领兵把总官一员，俱食本县士民乐输银并茶山、牛头等税。壬申，把总梁国垣捐资买田，创造营署。

皇清顺治辛卯，七都捐银始买县治后黄宅房屋一。

所为防守公署。嗣奉功令，“凡各属防守兵，俱食经制钱粮。” 原议乐输牛头，概不行征。

东廓营　：在跃溪。同时设立领兵哨官一员、土兵五十名，以守其地。旋废焉。

水哨营　在江口。旧设江道哨官一员，稽查塘兵，以伺上司往来。

皇清改为“水塘。”稽查传递，以防疏忽。

塘角塘　：距县六十里。

都安水塘　：距县四十里。

黄塘塘　：距县三十五里。

三口塘　：距县二十五里。

斜潭塘　：距县十五里。

天子地塘　：距县十里。

罗围塘　：距县十五里。

江口水塘　：距县二十里。

高基岭塘　：距县三十里。

罗碑塘　：距县四十五里。

总铺塘　距县五十里。以上每塘俱拨本县防守兵轮流守之。又委一把总时常稽查，以防疏忽。